Beth Winter

Gwleidydd sosialaidd o Gymru yw Bethan Winter. Roedd hi'n Aelod Seneddol (AS) Cwm Cynon ers etholiad cyffredinol 2019 tan 2024 - fe'i hetholwyd bryd hynny yn enw'r Blaid Lafur. Cafodd Winter ei geni yng Nghwm Cynon. Graddiodd gyda gradd B.Sc. mewn Polisi Cymdeithasol a M.A. yn y Celfyddydau mewn Astudiaethau Tai, o Brifysgol Bryste. Daeth yn ymchwilydd a derbyniodd PhD o Brifysgol Abertawe. Ym mis Mehefin 2024, wrth siarad yn ystod digwyddiad dros annibyniaeth Cymru yng Nghaerfyrddin, disgrifiodd eu hun fel "sosialydd balch". Byddai etholaeth Cwm Cynon yn cael ei diddymu cyn yr etholiad cyffredinol 2024 a methodd Winter i ddod yn ymgeisydd dros y sedd newydd, Merthyr Tudful ac Aberdâr. Fe adawodd y Blaid Lafur fis Tachwedd 2024, ac roedd hi'n cefnogi Your Party, plaid a sefydlwyd gan Jeremy Corbyn a Zarah Sultana, cyn ceisio sefydlu ei phlaid ei hun, Plaid y Werin. Mae hi'n sefyll fel ymgeisydd annibynnol yn Etholiad Senedd Cymru, 2026, a hynny yn etholaeth Pontypridd Cynon Merthyr.